Konrad „Pitt“ Bauer (* 9. február 1919, Gelsenkirchen – † 17. jún 1990, Gelsenkirchen) bol nemecký stíhací pilot a letecké eso s 57 potvrdenými zostrelmi počas druhej svetovej vojny. Odlietal 416 bojových letov, pričom dosiahol 39 zostrelov nad západným frontom a 18 nad východným frontom. Stal sa jedným z najúspešnejších stíhacích pilotov Luftwaffe v boji proti americkým štvormotorovým bombardérom. Za svoju bojovú statočnosť a úspešné vojenské vedenie bol vyznamenaný Rytierskym krížom Železného kríža. Po druhej svetovej vojne slúžil v obnovenej západonemeckej Luftwaffe.